ҠҠХЛ 2018/2019 йылдар миҙгелендә — Ҡатын-ҡыҙҙар хоккей лигаһының дүртенсе миҙгеле. Даими беренселек 9 сентябрҙә үткән миҙгелдең финалсылары «Ағиҙел» һәм «Торнадо» хоккей клубтары араһында уйын менән башлана һәм февралдә тамамлана. Шулай уҡ ҠҠХЛ чемпионы титулы өсөн плей-офф март һәм апрель айҙарында үтә. Ҡатнашҡан командалар составы лига нигеҙләнеүенән бер үк ҡала: турнирҙа Рәсәйҙең 6 ҡалаһынан 7 команда ҡатнаша.